และประจำเดือนของผู้หญิงจะคาดเคลื่อนไหมครับ
สวัสดีค่ะ การจะป้องกันการตั้งครรภ์เมื่อมีเพศสัมพันธ์ไปแล้ว ต้องทานยาคุมฉุกเฉินโดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพในการป้องกันการตั้งครรภ์ได้สูงสุด แต่ไม่ควรเกิน 72 ชั่วโมง ทั้งนี้ หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนการทานยาเม็ดคุมกำเนิดชนิด 21 หรือ 28 เม็ดหลังจากมีเพศสัมพันธ์ จะไม่สามารถช่วยป้องกันการตั้งครรภ์ได้ค่ะ โดยปกติ การทานยาคุมกำเนิด ต้องทานภายใน 1-5 วัน นับจากวันแรกที่มีประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันที หรือหากไม่ได้ทานภายใน 1-5 วันนับจากวันแรกที่มีประจำเดือนมา ต้องทานต่อเนื่องไปอย่างน้อย 7 วันก่อน ยาคุมจึงจะสามารถป้องกันการตั้งครรภ์ได้ค่ะ